﻿ANUL V, NR 18 Revistă a ASOCIAȚIEI CULTURALE HANGU ECOUL HANGULUI Pagina 2 Anul V nr 18 DEZASTRU AUTUMNAL Eu știu că este-o mână atotbiruitoare, o mână care suie în amplele amiezi, și care răscolește, întunecă livezi, lipsindu-le de soare Prin sinea noastră um blă, așa… ca într-o carte, ne zdruncină adâncul, fântânilor de veacuri întunecă aleile prin parcuri în neorânduială ne trece ca pe robi, ca pe idei uzate ne trece în repaus, cum trece iarba, frunza, din verde în rugină și lasă-n urm ă arbori încrem eniți și goi, de strigătul luminii ce n -a putut să iasă din marea-ntunecare ce stăruie în noi Există cred, o m ână ce um blă prin destine, așa cum umblă vântul prin iarbă și prin ape și pune depărtările aproape, unind eternitatea cu m arile ruine ”ECOUL HANGULUI” Revistă culturală și de atitudine, cu apariţie trimestrială Anul V, numărul 18 Editată de „ASOCIAŢIA CULTURALĂ HANGU” HANGU – NEAMŢ Director revistă: Prof GHEORGHE DRUGĂ Redacţia: Bibliotecar Liliana Pîntea - redactor- şef Prof Gheorghe Drugă Ref Ţîrdea Mădălina Ed Lupu Maria Înv Manolache Steluţa Înv Munteanu Carmen Înv Nacu Elena Prof Vasile Marcoci Preot Ioan Simiraş Fotografii – colaboratori ai Site-ului Visit Bicaz Picturi, Anca Bulgaru I S S N – on-line – 2068 – 4517 I S S N – format clasic – 2068 - 4878 Telefoane de contact: Liliana Pîntea – 0731024838 Gavril Lupu – 0233/257524 Poet, Ovidiu Vasilescu Potrivit art 206 Cod Penal, responsabilitatea pentru conţinutul articolelor publicate aparţine autorilor ECOUL HANGULUI Pagina 3 Anul V, nr 18 Mai aproape de Cer Mai aproape de Cer Mai aproape de Cer Aripi spre lumină ” O secundă este irecuperabilă ştiind aceasta, ce facem cu orele pierdute fără Dumnezeu?" ” ”Fără margini în timp Iubirea n -are limite Atât din pricina esenţei ei dumnezeieşti, cât şi din pricina misiunii sale veşnice Timpul şi spaţiul n-o pot îngrădi Toate celelalte lucruri sunt supuse legilor timpului, frumuseţea trupului, marile zidiri, livezile, grădinile, tot ceea ce iese din pământ, toate îmbătrânesc, sunt trecătoare Numai iubirea singură este la adăpost de acest neajuns şi departe de a fi vestejită prin numărul anilor, ea nu e întreruptă nici prin moarte, ci merge crescând până Ia sfârşitul veacului E un izvor şi destinul izvorului e acela de a curge neîntrerupt Izvorul dragostei e superior răului din răi Acela se desfăcea în patru braţe; acesta se înalță până la cer, naşte fluviul care-şi mâna apele până-n veşnicie ” “Mai tare și mai duios de cum a chemat Iisus pe oameni, nu-i poate chema nimeni de pe lume Necazurile vieții însă iau pe oameni din altă parte, silindu-i să-l caute pe Dumnezeu " "Pãcãtosii au un prieten, pe Iisus Din momentul in care cunosti cã ești pãcãtos, te-ai schimbat din vrãjmasul lui Dumnezeu în prietenul lui Dumnezeu " „Cu un bănuţ dăruit poţi cumpăra cerul, nu fiindcă cerul ar fi atât de ieftin, ci fiindcă Dumnezeu este atât de plin de iubire Dacă nu ai nici acel bănuţ, atunci dă măcar un pahar cu apă rece ” ”Cine nu s-ar bucura întru biruinţa Domnului nostru Iisus Hristos? El nu a fost biruitor pentru El, ci pentru noi Biruinţa Lui nu L-a făcut pe El mai mare sau mai viu, sau mai bogat, ci pe noi ne -a făcut astfel Biruinţa Lui nu este egoism, ci dragoste, nu este înşfăcare, ci dăruire Cuceritorii pământeşti iau biruinţa asupra lor; Hristos este singurul Cuceritor care o aduce Nici măcar un singur cuceritor pământesc, împărat sau căpetenie, nu doreşte ca biruinţa lui să -i fie luată şi dată altcuiva; numai Domnul Cel Înviat dăruieşte biruinţa Lui cu amândouă mâinile, fiecăruia dintre noi şi nu este supărat, ci mai mult Se bucură atunci când noi, prin biruinţa Lui, ne facem biruitori – cu alte cuvinte: mai mari, mai vii şi mai bogaţi decât am fost ” ”Biruitorul era Domnul Iisus Hristos Veşnic fără de păcat şi veşnic fără de moarte, El a trecut prin mormintele oamenilor, presărând florile nemuririi odată cu venirea Lui Suflarea Lui a spulberat duhoarea păcatului şi morţii au înviat la cuvântul Lui Dar El, din iubirea Sa pentru oameni, a luat muntele de păcate asupra Lui, în acelaşi chip în care, din iubirea Sa pentru oameni, S-a îmbrăcat în veşmânt de om, muritor Dar păcatul omenesc era atât de greu şi de cumplit că, sub povara lui, Fiul lui Dumnezeu a pogorât în mormânt Însutit fie binecuvântat acel mormânt din care a ţâşnit râu întreg de nemurire pentru întreaga omenire! Biruitorul a pogorât dincolo de morminte, până în iad, unde a răsturnat tronul lui Satan şi a stricat pământul roditor al tuturor uneltirilor împotriva oamenilor Din adâncimea mormântului, Biruitorul S-a înălţat în cerurile cele mai înalte, deschizând o cale nouă – către cetatea vieţii El a stricat iadul întru toată tăria Lui şi, întru tăria Lui, a slăvit trupul Său şi S -a înălţat din mormânt – întru puterea Lui, care este nedespărţită de aceea a Tatălui şi a Duhului Sfânt Blând ca un miel, bunul Domn Iisus a mers la suferinţă şi la moarte, şi puternic fiind ca Dumnezeu, El a răbdat suferinţa şi a biruit moartea Învierea Sa este adevărată şi este în acelaşi timp proorocirea şi chipul învierii noastre – căci trâmbiţa va suna şi morţii vor învia nestricăcioşi ” ECOUL HANGULUI Pagina 4 Anul V, nr 18 Pagini despre comuna Hangu Pagini despre comuna Hangu COMUNA HANGU – DETALII GEOGRAFICE TOPONIMIE Comuna Hangu, aşezată în partea de nord şi nord-est a lacului de acumulare Izvorul Muntelui-Bicaz, pe văile pârâurilor Hangu şi Buhalniţa, cuprinzând bazinele lor hidrografice şi ale altor pârâuri şi afluenţi de pe malul stâng, din cursul mijlociu al râului Bistriţa, este situată pe versanţii sudici ai munţilor Hangu şi Buhalniţa, care fac parte din Culmea Stânişoarei Pe glob, comuna Hangu este se află la 26 longitudine estică şi 47 latitudine nordică, cu 2 grade la nord de paralela 45, care reprezintă mijlocul distanţei între Ecuator şi Polul Nord, iar în cadrul teritorial al judeţului Neamţ se află la nord -vest-ul municipiului Piatra Neamţ, la o distanţă de 60 km, pe D N 15 Comuna Hangu se învecinează la Nord, urmând cumpăna apelor de la Vârful Mare, până la Vârful Crainicu, cu comuna Pipirig, la E st cu comuna Crăcăoani, până la Vârful Stirigoaiei, cu comuna Gârcina, până la Vârful Prislopaşu şi cu comuna Pângăraţi până la Vârful Frasinului La Sud, de la Vârful Frasinului, coborând spre lacul de acumulare şi urcând până la Verdele, cu oraşul Bicaz, iar la Sud-vest cu comuna Ceahlău, până la Piciorul Pancului La Vest se învecinează cu comuna Poiana Teiului, până la Vârful Mare Fiind aşezată, pe versanţii sudici ai Culmii Stânişoarei, din partea mijlocie a ramurii estice a Carpaţilor Orientali, este o comună cu specific montan, cu înălţimi sub 1 220 m Principalele cursuri de ape ale comunei sunt pârâurile Hangu şi Buhalniţa, cu afluenţii lor, şi pârâurile Bocănceşti, Rotaru, Huiduman, Grozăveşti, Dârţu şi Potoci Afluenţii importanţi, în raport cu aşezările satelor, ai pârâului Hangu sunt: Audia, Sasu, Bolătău, Măcieş, pârâul Verii şi Mitrofan, iar ai pârâului Buhalniţa sunt: Sneamătul, Boura şi Fârţâgi În ceea ce priveşte denumirea comunei Hangu, pe care învăţătorul pensionar Teoctist Galinescu, având în vedere întinderea mare, populaţia numeroasă şi rolul important jucat de hangani, de-a lungul istoriei, o numea „Ţara Hangului”, s-au făcut mai multe presupuneri Cuvântul „Hangu” derivă, cu certitudine din vocabula „hang”, care înseamnă ton, sunet De aici şi expresia românească „a ţine hangul”, adică a seconda cu tonuri lungi, a acompania Prin extensie, se poate spune că Hangu înseamnă ecou Dacă luăm în consideraţie faptul că, la 1646 misionarul catolic Bandini, călătorind prin Moldova, a constatat că în zona noastră, de pe Dealul Doamnei până în Bistriţa „ecoul se rostogoleşte de nouă ori”, am putea să înţelegem că numele de „Hangu” a fost atribuit acestor locuri, tocmai pentru că s-a avut în vedere acest fenomen acustic, chiar dacă el este numai în parte real Există şi părerea că „Hangu” îşi are sorgintea în numele unui şef mongol (tătar), „Han Gulai”, care a fost ucis la 1241, într-o luptă cu oamenii acestor locuri Însă, acest Han Gulai nu este menţionat în nici un document sau vreo altă scriere istorică, deci este ipotetică existenţa acestuia Profesorul Gheorghe Druga este de părere că „o luptă de asemenea proporţii, în care mongolii să fie înfrânţi, iar conducătorul lor (hanul) să fie ucis, ar fi fost cu siguranţă consemnată de contemporani” El afirmă ECOUL HANGULUI Pagina 5 Anul V, nr 18 Pagini despre comuna Hangu Pagini despre comuna Hangu că: „denumirea de Hangu nu este altceva decât traducerea în limba maghiară a denumirii „Audia” Înainte de Dragoş Vodă şi în timpul domniei lui s-a exercitat o dominaţie politică şi un control militar asupra acestor locuri, de către maghiari Se presupune că denumirea ungurească a râului „Audia” – „Hang” sau „Hangu” s-a extins asupra întregii regiuni de la poalele Ceahlăului, pătrunzând apoi, în această formă şi în actele cancelarirei domneşti” Gheorghe Ungureanu considera că „Hangu s-a numit prima data poiana cunoscută mai târziu sub denumirea de «Şesul Hangului» […] această poiană, din cauza aşezării sale între munţi, are un deosebit ecou Locuitorii, mai toţi veniţi din Transilvania, au denumit-o Poiana Hangului – poiana cu ecou” Referindu-se la toponimia românească în general, una din marile personalităţi ale acestui ţinut, Constantin Turcu, afirma că aceasta reprezintă „o strălucită creaţie, de milenii, a poporului român şi a înaintaşilor lui – tracii, dacii sau geţii şi romanii (…) ” Noi plecăm de la certitudinea că ” întreaga noastră toponimie a fost creată de milenii şi că, de la început, ea a fost românească şi nu trebuie înţeles greşit faptul că avem azi nume topice de rezonanţă străină Dacă vicisitudinile istoriei ne-au forţat să convieţuim un timp şi cu alte popoare, care au venit între noi şi au fost mai mult sau mai puţin trecătoare, trebuie să se ştie că nu ele au creat o parte din toponimie, ci acele popoare care au găsit locurile numite de secole şi le -au tradus numele în limba lor Avem certitudinea că sub orice topic, aparent străin, stă la baza lui numele vechi românesc – adevăratul nume” 1 Pornind de la acest adevăr, explicarea toponimiei acestor locuri, pare mai completă dacă se împleteşte cu puţină istorie, cu fapte şi evenimente care întregesc interpretarea Profesorul de istorie Gheorghe Druga, scrie, referindu-se la toponimia locală: „Altan” - munte în Hangu, aşezat între satul Audia şi comuna Crăcăoani Originea numelui suscită numeroase discuţii Foarte răspândită, între localnici, este părerea că «Altan» este un cuvânt turcesc sau mongol, care înseamna «aur» În popor este adânc înrădăcinată credinţa că acest munte adăposteşte o comoară fabuloasă şi că este bântuit de duhuri necurate care o păzesc Au fost şi încercări de a descoperi comoara, dar fără nici un rezultat Este posibil că denumirea de «Altan» să vină şi de la germanicul «alt» care înseamna vechi, bătrân Constantin Cihodaru este de părere că denumirea derivă de la cuvântul de origine germană «altan», care înseamna platformă, loc drept, neted, comparându-l cu topicul românesc «Netedu» Este posibil ca acest munte să fi stat în atenţia trupelor formate din germani, întrucât, de pe vârful lui se poate veghea până departe spre Hangu şi valea Bistriţei, dar şi spre Cetate a Neamţului De aici se putea străjui cel mai bine, străvechiul drum de legătură între Transilvania şi Moldova, cunoscut sub 1 Iordan, Iorgu – Toponimia românească, Editura Academiei, București, 1963 ECOUL HANGULUI Pagina 6 Anul V, nr 18 Pagini despre comuna Hangu Pagini despre comuna Hangu numele de Calea Mare Nu se ştie cu precizie când muntele Altăn a primit acest nume Este posibil să se fi întâmplat la sfârşitul secolului al XVII-lea, când polonii au controlat întreaga zonă a Hangului, între ei aflându-se şi mercenari nemţi ” Pe acest munte s-a construit o cetăţuie care avea rolul de a supraveghea drumul care trecea peste Dealul Doamnei Dovada o constituie urma unui şanţ, care se cunoaşte bine şi astăzi, forma locului ca şi denumirile toponimice „Piciorul Cetăţii” şi „Pârâul Şanţului” „Audia” - pârâu şi sat Prima menţiune documentară a acestui nume o găsim în harta militară austriacă, realizată de Hora Von Otzelovich, în anul 1790, sub forma de „Baudi”, ca pârâu şi sat în Hangu Toţi cei care au încercat să explice semnificaţia cuvântului, sunt de acord cu faptul că acesta este românesc şi înseamnă locul de unde se aude Gheorghe Ungureanu scrie că satul „Audia” se numeste aşa, deoarece „se aude foarte bine din Poiana Hangului până la o depărtare foarte mare” Constantin Mătasă exprima opinia că numele satului „Audia” pare a ne vorbi de „străji şi semnalizare, în vreme de războaie” Profesorul de istorie Gheorghe Druga considera că „Audia” reprezintă denumirea pe care localnicii au dat-o apei respective, care, datorită diferenţei de nivel de la izvoare la vărsare, are cursul năvalnic, producând zgomot şi vuiet, auzindu-se de departe În felul acesta „Audia” se înscrie în rândul acelor topice , nume de ape, care, datorită zgomotului pe care îl fac au primit denumiri diferite, cum ar fi : Boboteni, Dura, Duruitoarea şi continua: „Rezonanţa latină a numelui, indică vechimea lui şi continuitatea de locuire în zonă Consider că este unul dintre cele mai vechi topice din Hangu şi chiar denumirea de «Hangu» nu reprezintă altceva decât traducerea în limba maghiară a cuvântului românesc «Audia» Este greu de stabilit când s -a întâmplat acest lucru Probabil că denumirea maghiară a râului Audia datează din jumătatea a doua a secolului al XIII-lea sau din primele decenii ale secolului al XIV -lea, când ungurii, refăcându-şi puterea, după marea invazie mongolă din 1241, organizau expediţii militare împotriva tătarilor, care -şi exercitau dominaţia şi asupra Moldovei Este de presupus că, pentru a ajunge la est de Carpaţi, cetele militare maghiare foloseau şi drumul care urma apa Bistricioarei, apoi a Audiei spre zona Neamţului Întâlnind denumirea «Audia», ei au tradus-o în limba lor, cu termenul maghiar de «Hang», care înseamna ecou, sunet, răsunet Localnicii s-au retras din calea oştilor, spre locuri mai ferite, ducând cu ei şi păstrând vechea denumire «Audia» Acelaşi fenomen s-a întâmplat şi cu râul Bistriţa, care în cursul inferior şi mijlociu are denumirea slavă de Bistriţa, iar la izvoare, denumirea românească «Repedea»” 2 (va urma) Redactor șef, Liliana Pîntea 2 Druga, Gheorghe – Istoria Hangului, Editura ”Cetatea Doamnei”, Piatra Neamț, 2007 ECOUL HANGULUI Pagina 7 Anul V, nr 18 Legende Legende Legende Legende ZÂNA FURATĂ A îndrăgit odată, Siret, voievodul cel voinic, pe zâna cea frumoasă a munţilor, pe Bistriţa Poate o fi zărit-o când se ducea la vânătoare prin codrii întunecoşi ai ţării sale, ce se întindea între Prut şi munţi; poate a văzut-o mai întâi în vis ! Destul că a simţit flăcăul cum nu mai poate să trăiască fără dânsa Şi ce a făcut, ce n-a făcut, căutând -o multă vreme, că i-a mărturisit cât o iubeşte şi -a cerut-o de soţie Era chipeş flăcău voievodul: înalt, cu umeri largi Purta veşmânt din catifele, deasupra căruia punea armura Pe cap avea cununa de argint, în mâna dreaptă buzduganul, la brâu o spadă ascuţită Zâna l-a îndrăgit la rându-i pe Siret curând de tot — şi atât de tare — încât a hotărât să-i fie soaţă Nu era lucru prea uşor De se însoţea cu un flăcău din lume, ea însăşi devenea muritoare; îşi pierdea to ate puterile de zână Şi mai era o pricină de teamă, pentru că zmeul cel mai necruţător — numit Inăul — jurase să o aibă pentru sine pe Bistriţa, de când o zărise prima oară colindând codrii și poienile Şi zâna se îngrozea de dânsul nu pentru ea, ci pentru acela ce îi era drag acuma, pentru Siret Zmeul, Inăul, trimisese un spiriduş să iscodească Şi spiriduşul aflase că zâna s-a hotărât să facă nunta cu voievodul Că deseori îşi spun cuvinte dezmierdate şi se privesc pierduţi în ochi, zile şi nopţi întregi, ținându-se de mână, ori alergând nestingheriți pe dealuri smălțuite cu flori, odihnindu-se rar, sub umbra codrilor, potolindu-și setea din izvoarele limpezi și reci, din inima pădurilor Şi atunci zmeul a hotărât cu-adevărat să se răzbune Cum ? Răpunându-l pe Siret şi luându-i ţara Făcându-se voievod în locul său şi -n sinea lui gândea: „Când am să fiu voievodul unei ţări atât de mândre, zâna o să dorească să -i fiu mire !” Se şi vedea, tâlharul, jucând la nuntă El, mare, greu şi cu cocoaşă pe spinare, cu colţii rânjiţi; ea, sprintenă, în rochie albă, având în pletele de aur flori de lămâiţă Cum socotea a şi făcut Şi, adunându-şi toţi fârtaţii, zmeii cei mai mişei, s -a avântat să pustiiască pământul lui Siret Voievodul, care ştia ce gânduri are zmeul, s -a pregătit pe loc de luptă Alăturea de el s -a ridicat întreaga ţară şi, după un război lung şi crâncen, zmeii au fost goniţi peste hotare Nu se putea oricine prinde în luptă cu voievodul Când azvârlea o dată buzduganul, dacă era vreun zmeu în calea lui, îl prefăcea în praf pulbere Păi socotiţi că o asemenea ruşine nu l-a costat pe zmeu ? El, ce se repezise cu îngâmfare, crezându-se biruitor, să zacă în ţarină, învins și cu un braţ frânt ? Şi zmeii lui, cei mai întunecaţi, să fie nimiciţi de oastea lui Siret ? În acest timp, poţi să-ţi închipui ce veselie, ce joc şi cântec era în ţară ! Siret luase pe draga lui de mână şi împreună porniseră către palatul Rodnei Împreună cu ei era și măicuţa Bistriţei — care era pe acea vreme regina zânelor și pe care ei, îngenunchind au rugat -o să le dea voie să se însoţească pe toată viaţa ECOUL HANGULUI Pagina 8 Anul V, nr 18 Legende Legende Legende Legende A încercat la început regina mamă să se împotrivească, dar Bistriţa nici n-a vrut să audă A spus că ea îl iubeşte pe Siret mai mult decât orice pe lume Şi până la sfârşit, regina a trebuit să se învoiască S-a pregătit deci nunta Nuntă, mă rog, de zână, al cărei mire este un voievod Pe munţi fuseseră aprinse făclii Palatul strălucea în podoabe Şi mese mari erau întinse în sălile unde avea loc nunta Siret, înalt, voinic și frumos, şi-a îmbrăţişat, cu mare drag, mireasa de o frumusețe fără seamăn, în rochia-i lungă plină cu flori de câmp, iar Bistriţa, lăsîndu-se îmbrăţişată, a devenit o fiinţă muritoare, ca şi el Deodată, pe când şedeau la masă şi zânele, în şirag, aduceau vinuri şi bucate pe tăvi din piatră de safir, s-a auzit afară bătând vântul furios, zgâlţâind uşele şi ferestrele palatului Se repeziră să privească Şi, ce crezi ? Afară viscol, deşi erau în toiul verii Viscolul şuiera sălbatec iar pe munţi se vedea căzând zăpada O zână a vrut atunci să închidă ferestrele palatului Făcliile care fuseseră aprinse pe munte s -au zbuciumat, s-au frământat în vânt ca nişte fiinţe chinuite, apoi s -au stins — Ce se întâmplă ? a grăit Rodna îngrijorată — Sunt zmeii, a spus nu ştiu cine — Inăul ! au strigat zânele Au împânzit văzduhul în zbor Au făcut prieteşug cu viscolul, ca să -i ajute Şi tot atuncea, vântul, repezind în ferestre o grindină de gheaţă le -a spart şi a stins luminile şi în palat S-a auzit un ţipăt Regina a ridicat în sus inelul pe care îl purta la deget şi al cărui diamant putea să lumineze în juru-i ca şi ziua Însă mireasa, Bistriţa, pierise Zmeul o luase în gheare şi zburase cu dânsa În urma lor se auzise numai un hohot rău, plin de batjocură Hohotul îngrozitor al zmeului biruitor Şi nici nu pot să povestesc ce jale, ce tristeţe şi ce plânset a izbucnit Mama, regina zânelor, numai că nu înnebunise de durere Siret sărise de la masă, îşi închingase spada, îşi luase buzduganul şi sărutând mâna reginei, pornise pe urmele fugarilor Mistuit de durere, bietul voievod a străbătut pământul de la un cap la altul Ani după ani a colindat, căutând fiece colţişor de lume, întrebând fiecare om, fiecare fir de iarbă, norii cei veşnic călători , despre frumoasa lui mireasă, Bistrița Şi doară peste vreme multă viscolul, care îl ajutase pe Inău, pentru că avusese prieteşug cu el, s-a înmuiat Îi părea rău că a îndurerat atât de mult pe Rodna, regina zânelor, mama Bistriței I se frângea sufletul, văzând-o plângând mereu, cu ochii spre cer S-a dus la ea şi i -a cerut să-l ierte, şi i-a spus unde se află ascuns zmeul ECOUL HANGULUI Pagina 9 Anul V, nr 18 Legende Legende Legende Legende Zâna i-a dat, în grabă, de ştire lui Siret şi el s-a repezit ca fulgerul într-acolo L-a prins pe zmeu la o strâmtoare între munţi, de unde nu putea să fugă Şi s-au luptat, unii spun că un an, alţii că trei Eu spun drept că nu ştiu bine cât Dar din mânia şi amărăciunea aceea nesfârşită pe care le a dunase Siret în inimă, aşa de tare l-a lovit pe zmeu cu buzduganul, că l-a făcut una cu pământul L-a doborât pe zmeu, a răscolit toate împrejurimile, dar pe Bistriţa tot n-a găsit-o Asta, pentru că zmeul o ascunsese într-un castel de piatră, de sub pământ Castelului i se spune acum muntele Pietrosul Văzând că nu-şi poate găsi mireasa nicăieri, Siret a vrut să-şi afle moartea El, fără Bistriţa, nu voia să mai trăiască; îi părea totuşi rău să se despartă de ţara pe care o cârmuise şi o apărase atâta vreme Şi, dorind să rămână cumva alături de pământul străbun, pe care l-a iubit atât de mult, a rugat pe regina zânelor să-l preschimbe într-un râu Voia i s-a împlinit şi râul a prins să curgă Atunci, când dragul ei s-a făcut apă, Bistriţa, ce fusese ascunsă în castelul de sub pământ, şi-a simţit inima că-i bate tare, tare Şi a ştiut că lui Siret i s-a întâmplat, pe undeva, vreun rău Nu mai avea puteri de zână Dar s-a rugat şi ea de duhul pământului să-i spargă drum, să iasă afară şi să-l găsească pe Siret Şi atâta de fierbinte s-a rugat, că duhul a deschis pământul şi-a dat drumul apelor de dedesubt să iasă afară Apele au ţâşnit spărgând poarta castelului, Bistriţa s-a repezit în valuri şi trupul i s-a topit în apă S-a făcut Bistriţa o apă aurie, ca pletele miresei lui Siret Sărind, sau lunecând pe munte, printre stânci, apa cea sprintenă l -a întrebat pe Soare: — Tu, Soare, care le vezi și le știi pe toate, spune -mi rogu-te , unde e iubitul meu, Siret ? Care e calea mai scurtă către el ? — E peste munţi, e peste stânci, a răspuns Soarele zâmbind E cale grea — Pe acolo am s-o iau, a răspuns Bistriţa Şi tăind muntele în curmeziş, alergând peste câmpii, a văzut de departe Siretul, râul cel lat şi mândru ca o fâşie de argint şi a ştiut că acela-i este soţul S-a avântat cu bucurie către el şi apele lor s-au făcut una — Iubitul meu, mirele meu, murmura Bistriţa, iată-ne uniţi — Pentru veşnicie vom rămâne astfel, a spus Siretul îmbrăţişând-o Şi din poveste se mai ştie că zânele pluteau atunci deasupra apei, cântând şi veselindu-se împreună Bătrânii spun că s-ar afla şi astăzi zâne peste Siret, de aceea e câmpia lui aşa mănoasă ALEXANDRU MITRU ECOUL HANGULUI Pagina 10 Anul V, nr 18 Invitație la lectură Invitație la lectură Invitație la lectură ”DIVERGENT” Universul pe care îl descoperi în cartea ”Divergent”, de Veronica Roth este provocator, interesant și straniu Atunci când intri în pielea personajului femini n Beatrice Prior, ai senzația ciudată că poți să-i semeni, că nimic nu e imposibil e realizat Distrugerea unei lumi înseamnă, incontestabil, apariția alteia, nu neapărat mai bună, dar o altă lume Într-o lume distrusă de eșecurile umane de lăcomie, ignoranță, minciuni, lașitate, și agresiune inutilă, apare o altă societate O nouă versiune a orașului Chicago, organizat după un tipar bine stabilit Omenirea este împărțită în cinci facțiuni Cei care cred că lumea a eșuat din cauza lăcomiei și a egoismului, a vanității și a invidiei, fac parte din Abnegație Sunt modești și altruiști, mereu dispuși să se ocupe de nevoile altora Cei care disprețuiesc duplicitatea oamenilor fac parte din Candoare Sunt onești, iar faptul că spun adevarul în orice situație e puțin spus Ei spun tot ce gândesc Cei care văd în oameni doar agresiune și sete de putere fac parte din Prietenie Ei sunt pașnici, buni la suflet și iubitori Cei care considera că lumea este ignorantă fac parte din Erudiție și sunt mereu însetați de cunoaștere Sunt inteligenți, serioși și mereu concentrați Urmăresc în mod constant cunoașterea deoarece aceasta este puterea Și, în sfârșit, cei care au simțit că rădăcina tuturor problemelor lor provine de la lașita te, fac parte din Neînfricare Sunt îndrăzneți și curajoși Trebuie să se confrunte cu temerile lor și să treacă peste ele O parte din slujba lor este să servească la paza și protecția orașului înconjurat de un zid, dincolo de care nimeni nu știe ce se află Aceasta este lumea în care trăiește Beatrice, care aparține Abnegatiei Beatrice știe că e diferită, iar testul de aptitudini, un test menit să îi arate în ce facțiune se potrivește, îi confirmă acest lucru Lui Beatrice îi este dată o veste cumplită, este Divergentă! Ce înseamnă asta? Nici ea nu știe, dar un lucru îi este clar, dacă cineva află asta, poate fi moartă În fiecare an, într-o zi anume, tinerii în vârstă de 16 ani trebuie să-şi aleagă facţiunea căreia îi vor fi devotaţi pentru tot restul vieţii Beatrice, care are 16 ani nu știe ce să facă acum! Să rămână lângă părinții ei în Abnegație și să fie nefericită sau să îi părăsească și să-și aleagă facțiunea căreia crede că îi aparține cu adevărat? La Ceremonia Alegerii, ea își urme aze inima și alege să fie egoistă, dar curajoasă Își abandonează familia, alegând facțiunea Neînfricare Este nevoită să plece într-un loc în care crede că va fi ajutată să își înfrunte temerile, dar aterizează direct în iad, un loc în care supraviețuiesc doar cei ce trec de inițiere Cei ce nu sunt acceptați sunt prea slabi sau ajung morți În timpul iniţierii care urmează, Beatrice îşi ia un alt nume, Tris, şi se străduieşte să afle cine sunt cu adevărat prietenii ei În timpul probelor la care a fost supusă, Tris se îndrăgostește de Four, un instructor renumit în rândul Neînfricaților Ea îl ajută să își înfrângă temerile, intrând în mintea lui, controlându-i gândurile Pe măsură ce Tris descoperă un conflict care ia treptat amploare, ameninţând să destrame societatea aparent perfectă în care trăieşte, află că secretul ei ar putea -o ajuta să-i salveze pe cei dragi, sau ar distruge-o Cred că toți ne putem regăsi, mai mult sau mai puțin, în temerile lui Tris Viața la vârta adolescenței e încă un mister pentru noi și multe lucruri ne sperie Am înțeles însă, că întotdeauna curajul există în noi, doar că trebuie să îl găsim ”Divergent” e una dintre cărțile care îți transformă viața Pentru câteva zile uiți de probleme, de teste, de școală, de teme, de tot Ești tu și cartea, într-un glob de sticlă care se sparge abia când termini cartea James Dashner a avut dreptate: ”Divergent” e o carte captivantă, fascinantă, complexă, care te ține în suspans și care e plină de surprize, plă cute sau nu Mă voi gândi pentru multă vreme la cartea asta ” Prună Cristiana, elevă, clasa a VIII -a, Școala Hangu ECOUL HANGULUI Pagina 11 Anul V, nr 18 Educație Educație Educație Educație MODALITĂŢI DE REALIZARE A ÎNVĂŢĂRII ÎN ACTIVITĂŢILE EXTRACURRICULARE ŞI EXTRAŞCOLARE Problematica educaţiei dobândeşte, în societatea contemporană, noi conotaţii, date mai ales de schimbările fără precedent din toate domeniile vi eţii sociale, accentul trece de pe informativ pe formativ Procesul educaţional presupune şi forme de muncă didactică complementară activităţilor obligatorii Acestea sunt activităţi desfăşurate în şcoală, în afara activităţilor obligatorii sau activităţi desfaşurate în afara şcolii Ele sunt activităţile extracurriculare şi se desfăşoară sub îndrumarea atentă a cadrului didactic Astfel, fără a nega importanţa educaţiei de tip curricular, devine tot mai evident faptul că educaţia extracurriculară, adică cea realizată dincolo de procesul de învăţământ, îşi are rolul şi locul bine stabilit în formarea personalităţii elevilor Modelarea, formarea şi educaţia omului cere timp şi dăruire Timpul istoric pe care îl trăim cere oameni în a căror formaţie caracterul şi inteligenţa se completează pentru propria evoluţie a individului În acest cadru, învăţământul are misiunea de a -i forma pe copii sub aspect psiho-intelectual, fizic şi socioafectiv, pentu o cât mai uşoara integrare socială Astfel de activităţi sunt de o reală importanţă într-o lume dominată de mass media şi ne referim la televizor, calculator şi internet, care nu fac altceva decât să contribuie la transformarea copiilor noştri în nişte persoane incapabile de a se controla comportamental, emoţio nal şi mai presus de toate slabi dezvoltaţi intelectual Se ştie că începând de la cea mai fragedă vârstă, copiii acumulează o serie de cunoştinţe, punându-i în contact direct cu obiectele şi fenomenele din natură Activităţile de acest gen cu o deosebită influenţă formativă, au la bază toate formele de acţiuni turistice: plimbări, excursii, tabere În cadrul activităţilor organizate în mijlocul naturii, al vieţii sociale, copiii se confruntă cu realitatea şi percep activ, prin acţiuni directe ob iectele, fenomenele, anumite locuri istorice Cunoaşterea naturii respectiv a unui mediu particular de interes este facilitată prin adresarea de întrebări, de către cadrul didactic dar şi de către elev Unde este oare cel mai uşor să -ţi pui întrebări, dacă nu în mijlocul naturii?! Fiind axate în principal pe viaţa în aer liber, în cadrul acţiunilor turistice, copiii îşi pot forma sentimente de respect şi dragoste faţă de natură, faţă de om şi realizările sale În urma plimbărilor, a excursiilor în natură, pot reda cu mai multă creativitate şi sensibilitate, imaginea realităţii, în cadrul activităţilor de desen şi modelaj, iar materialele pe care le culeg, sunt folosite în activităţile practice, în jocurile de creaţie Plimbările prin parc toamna, frunzele ruginii, stolurile de păsări care se pregăteau de plecare, frumuseţea deosebită a acestui anotimp le vor rămâne în suflet celor mici, creându-le emoţii estetice La vârsta preşcolarităţii, copiii sunt foarte receptivi la tot ce li se arată sau li se spune în legatură cu mediul, fiind dispuşi să acţioneze în acest sens Ca educator trebuie să oferim în mod gradat în acord cu particularităţile de vârstă, cunoştinţe ştiinţifice, să organizăm activităţi educative privind protejarea mediului înconjurător: curăţarea parcului, a mediului de joacă, ocrotirea unor animale Scopul activităţilor extracurriculare este dezvoltarea unor aptitudini speciale, antrenarea elevilor în activităţi cât mai variate şi bogate în conţinut, cultivarea interesului pentru activităţi s ocio-culturale, facilitarea integrării în mediul şcolar, oferirea de suport pentru reuşita şcolară în ansamblul ei, fructificarea talentelor personale şi corelarea aptitudinilor cu atitudinile caracteriale Activităţile ECOUL HANGULUI Pagina 12 Anul V, nr 18 Educație Educație Educație Educație extraşcolare se desfăşoară într-un cadru informal, ce permite elevilor cu dificultăţi de afirmare în mediul şcolar să reducă nivelul anxietăţii şi să -şi maximizeze potenţialul intelectual Activităţile extracurriculare organizate împreună cu copiii au conţinut cultural, artistic, spiritual, ştiinţific, tehnico-aplicativ, sportiv sau sunt doar simple activităţi de joc sau de participare la viaţa şi activitatea comunităţii locale Vizitele la muzee, expoziţii, monumente şi locuri istorice, case memoriale – organizate selectiv – constituie un mijloc de a intui şi preţui valorile culturale, folclorice şi istorice ale poporului nostru Ele oferă elevilor prilejul de a observa obiectele şi fenomenele în starea lor naturală, instalaţii şi tehnologii de uz caznic sau industrial, procesul de producţie în desfăşurarea sa, operele de artă originale, momentele legate de trecutul istoric local, naţional, de viaţa şi activitatea unor personalităţi de seamă ale ştiinţei şi culturii universale şi naţionale, relaţiile dintre oameni şi rezultatele concrete ale muncii lor, stimulează activitatea de învăţare, întregesc şi desăvârşesc ceea ce elevii acumulează în cadrul lecţiilor Datorita lipsei de timp şi a resurselor materiale şi financiare pentru vizitarea mai multor muzee se poate recurge şi la vizitarea on-line a unor muzee Relaţiile dintre şcoli şi muzee, ar trebui văzute prin prisma obiectivelor lor respective, care totuşi ridică deseori obstacole în calea dezvoltării colaborărilor între aceste instituţii Şcolile se adresează unei populaţii -ţintă, grupate pe cicluri Ele transmit şi impun un mesaj construit pe baza programei oficiale şi sunt preocupate de coerenţa aspectului didactic al transmiterii de conţinuturi Pe de altă parte, muzeul este locul învăţării opţionale, accesibil doar celor care doresc cu adevărat să -l viziteze, care se adresează unui public variat Coerenţa prezentată de muzeu este mult mai punctuală, legată de subiectul tratat şi, deseori, direcţia vizitei este cea care dă coerenţa educaţională În cadrul activităţilor organizate în mijlocul naturii, al vieţii sociale (excursii, drumeţii, plimbări ), copiii se confruntă cu realitatea şi percep activ, prin acţiuni directe obiectele, lucrurile, fenomenele, anumite locuri istorice Acestea sunt axate, în principal, pe viaţa în aer liber În cadrul acţiunilor turistice, elevii îşi pot forma sentimente de respect şi dragoste faţă de natură, faţă de om şi realizările sale Dominantele acestui tip de activităţi trebuie să fie grija faţă de timpul liber al copilului, atitudinea de cunoaştere a dorinţelor copiilor şi de respectarea acestora Acestea le oferă destindere, încredere, recreere, voie bună, iar unora dintre ei, celor timizi, posibilitatea unei afirmări şi recunoaştere a aptitudinilor Datorită acestor activităţi, elevii pot reda cu mai multă creativitate şi sensibilitate, imaginea realităţii, în cadrul activităţilor artistico -plastice şi modelaj, iar materialele pe care le adună, sunt folosite în activităţile practice sau chiar în jocurile de creaţie Trebuie menţionat faptul că, la vârsta şcolară mica, elevii sunt foarte receptivi la tot ce li se arată sau li se spune în legatură cu mediul, fiind dispuşi să acţioneze în acest sens, parcă ar fi nişte „adevărate aspiratoare” Prin excursii, copiii cunosc locul natal, dar și locurile unde au trăit, muncit şi luptat înaintaşii lor învăţând astfel să-şi iubească ţara, cu trecutul şi prezentul ei Copiii pot cunoaşte realizările oamenilor, locurile unde s-au născut, au trăit şi au creat opere de artă scriitori i şi artiştii Excursia este cea care îl reconfortează pe copil, îi prilejuieşte însuşirea unei experienţe sociale importante, dar şi îmbogăţirea orizontului cultural ştiinţific Excursia reprezintă finalitatea unei activităţi îndelungate de pregătire a copiilor, îi ajută să înţeleagă excursiile nu numai din perspectiva evadării din atmosfera de muncă de zi cu zi, ci şi ca un act de ridicare a nivelului cultural ECOUL HANGULUI Pagina 13 Anul V, nr 18 Educație Educație Educație Educație Aceste vizite se pot finaliza prin realizarea unui portofoliu al vizitei: ierbar şi insectar, colecţie de imagini/fotografii, eseu liber/structurat (locul vizitei, durata, aspecte de interes, sentimente) poster de prezentare realizat cu ajutorul fotografiilor un rol foarte important în dezvoltarea personalităţii Vizitele la obiective industriale pot fi: vizite în grup şi vizite individuale Vizitele au ca scop cunoaşterea, înţelegerea şi aprecierea valorilor culturale, istorice şi industriale din zonă Activităţile extracuriculare pot duce la dezvoltarea interesului În cazul vizitei la obiectivele industriale instrumentul de colectare-procesare a informaţiilor poate fi Jurnalul vizitei Acesta include materiale promoţionale, materiale documentare colectate din presă, chestionar cu răspusuri ale angajaţilor la întrebări anterior pregătite Vizitele la obiective industriale se pot realiza şi individual: vizite la locurile de muncă ale părinţilor, altor rude sau prieteni Activităţile extracurriculare şi extraşcolare au şcolarilor mici Prof înv MUNTEANU ANIŞOARA Micii scriitori Micii scriitori Micii scriitori Micii scriitori UMBRA TOAMNEI Toamna își rescrie povestea, cu picături de lumină, strecurate prin perdeaua de nori cenușii, peste cărări uitate, pe care nimeni nu mai calcă, cărări lipsite de umbre, dar pline de frunzele pădurii și de sunetele ultimului răsuflu al verii E toamnă și pășesc iar pe noul covor pavat ici-colo cu aur și trăiri, în târziul epilog magic al acestui anotimp plin de culoare Văzduhul, trecând și prin pridvorul tainic al codrului, duce treptele viitorului mai aproape de toamnă, de copacii desfrunziți, de norii cenușii, de zborul trist al păsărilor care pleacă Un regal neîntrecut al culorilor, de la galbenul pal, la roșul de foc, ne acompaniază diminețile, mai reci și mai întunecate Doar lacrimile de septembrie mai îndeplinesc dorințe și cad în grabă peste pământul roditor Singurul care mai mângâie frumosul nostru sat este soarele, ce șterge în treacăt orice picătură de brumă de pe fața ofilită a florilor Toamna ne invită să gustăm din iubirea cu care își colo rează cu atâta grijă frunzele, apusul, înserarea, din natura care se pregătește cu resemnare, în fieca re zi, pentru somnul ce va urma Letiția Asavei, elevă clasa a Vi-a, Școala Hangu, prof Dominte Teodora ECOUL HANGULUI Pagina 14 Anul V, nr 18 Micii scriitori Micii scriitori Micii scriitori Micii scriitori O NOAPTE FĂRĂ STELE Între zi și noapte s-a lăsat o barieră greu de trecut Cu calmul stâncii izbite de val, murmurul nopții trebuie să escaladeze munți de împotrivire, retezând inițiativa de reîntoarcere a zilei Așteptam un cer plin de stele, dar odată ce s -a lăsat cortina peste lumina zilei, mă simțeam de parcă nimerisem pe o scenă fără să fi învățat rolul Doream să simt magia astrelor nocturne, naufragiind printre razele lor argintii, dar toată fericirea și convingerea mea cu privire la apariția stelelor s -au sprijinit pe o sărmană iluzie Era beznă, un întuneric dens, ca de final de lume Lângă mine, însă, câteva steluțe albe pătează întunericul, împrăștiind cu putere o mireasmă profundă, ca un mister întunecat, ce trebuia să iasă din anonimat Era Regina nopții, floarea care m-a fascinat mereu și care nu-și desface petalele decât atunci când noaptea pune stăpânire peste univers Este liniște Pământul își ține răsuflarea Pe cerul întunecat, de după păduri, apare sfielnic, luna, alungând întunericul din jur, cu lumina ei argintie și rece Totul în jur e adormit, încremenit, asemeni unei clipe furate veșniciei, infinitului Denisa Irimia, elevă clasa a VI -a, Școala Hangu, prof Dominte Teodora TOAMNA Toamna – anotimpul ruginiu, plin de culoare și farmec Soarele a uitat să se mai ivească dintre nori, iar nopțile au devenit mai lungi și mai reci, au trecut astfel doar câteva zile, suficient de mult însă ca să preschimbe totul într-un tablou fascinant Copacii au îmbrăcat haine de sărbătoare Frunzele lor au împrumutat culoarea roșie a focului și culoarea galbenă a soarelui, în amintirea verii abia sfârșite, dăruindu-i cu multă tristețe o ultimă îmbrățișare înainte de a se desprinde din copaci și de a se așeza resemnate, pe cărări neștiute Din când în când un vânt aspru le desprinde de la pământ și se joacă, alergând după ele E frig, iar florile din grădină cerșesc zadarnic soarelui, un pic de răgaz, să -și poată aduna visele, speranțele, dorul de vară Sunt triste și lipsite de viață Nici păsările nu sunt mai vesele Se pregătesc, în mare grabă să plece, lăsând în urmă copacii desfrunziți și iarba uscată de primele brume Soarele e obosit și abia dacă mai încălzește pământul Frigul se lasă ușor, spulb erând tainele toamnei Lacrimi reci cad în neștire, plângând pentru copacii goi, pentru codrul pustiu, pentru cerul întunecat, pentru zilele mohorâte și triste în care natura așteaptă cu nerăbdare, primul fulg de nea Dascălu Elena Daniela, elevă, clasa a VII-a, Școala Buhalnița ECOUL HANGULUI Pagina 15 Anul V, nr 18 Aniversări Aniversări Aniversări Aniversări SĂ NE AMINTIM DE PETRE ȚUȚEA Petre Țuțea s-a născut la 6 octombrie 1902, în familia preotului Petre Bădescu Destinul său nefericit începe odată cu ziua sa de naștere Mama sa, Ana Țuțea, țărancă analfabetă, era servitoarea casei Bădescu Cum tatăl său, văduv fiind, nu avea voie să se recăsătorească, a primit numele de familie al mamei De o inteligență sclipitoare, după terminarea liceului, a absolvit Facultatea de Drept, la Universitatea din Cluj La Universitatea Humboldt, din Berlin studiază formele de guvernământ Termină ca doctor în economie politică și drept și devine discipol al lui Nae Ionescu În cadrul Guvernului Național Legionar instaurat după 6 septembrie 1940, Petre Țuțea a îndeplinit funcția de șef de serviciu, apoi de director în Ministerul Economiei Naționale După venirea comuniștilor la putere, Țuțea este arestat și condamnat mai întâi la 5 ani de închisoare (1948-1953), apoi la 18 ani de muncă silnică în diverse penitenciare: București, Jilava, Ocnele Mari, Aiud A fost un reprezentant important al literaturii gândiriste, prieten cu marii intelectuali ai vremii: Emil Cioran, Mircea Eliade, Constantin Noica, Radu Gyr, Mircea Vulc ănescu După eliberarea din închisoare, reușește să -și recupereze o mică parte din manuscrisele confiscate De fiecare dată când era închis, i se ”confisca averea” Avere care consta, de fapt, în câteva cărți și câteva manuscrise Înlăturat din funcția de economist de excepție , pe care ar fi putut-o exersa cu mare succes, răpindu-i-se o mare parte din opera scrisă, trăind într-o sărăcie cumplită și având o mare spaimă de singurătate, bătrân și bolnav, Țuțea a avut mereu regretul neîmplinirii sale Nu a avut familie Nu a putut face carieră A strâns în jurul său intelectuali cărora le -a împărtășit crezul său filozofic și religios După atâția ani de suferință și -a păstrat demnitatea și sufletul curat Printre lucrările eseistului și filosofului Petre Țuțea, se numără și: Reflecții religioase asupra cunoașterii, ediție Philosophia perennis, Neliniști metafizice, Filosofia nuanțelor Petre Țuțea moare la 3 decembrie 1991, dimineața, lucid fiind, într-o rezervă a spitalului "Cristiana" din București, pe când era intervievat de un grup de reporteri Avea 89 de ani Ultimele sale cuvinte au fost : "Doamne Iisuse Hristoase, ai milă de mine!" Afirmațiile sale sunt notorii, dezvăluind modestia, simplitatea, dar și inteligența , profunzimea și sensibilitatea marelui gânditor: „Fără Dumnezeu, fără credință, omul devine un animal rațional, care vine de nicăieri și merge spre nicăieri ”Eu, cultural, sunt un european, dar fundamentul spiritual e de țăran din Muscel La închisoare, grija mea a fost să nu fac neamul românesc de râs Și toți din generația mea au simțit această grijă Dacă mă schingiuiau ca să mărturisesc că sunt tâmpit, nu mă interesa, dar dacă era ca să nu mai fac pe românul, mă lăsam schingiut până la moarte Eu nu știu dacă vom fi apreciați pentru ceea ce am făcut; important este că n-am făcut-o niciodată declarativ, ci că am suferit pentru un ideal ” Nici noi nu știm de câtă apreciere se bucură astăzi Petre Țuțea, dar văzând cum se crează diversiuni în care sunt adulați proștii, mă îndoiesc că marile valori naționale mai sunt apreciate Sau că își mai aduce aminte cineva de ele Bibliotecar, Lupescu Iolanda ECOUL HANGULUI Pagina 16 Anul V, nr 18